Baro Tuwanu nonton bak fesbuk. Tuwanku kalon na yang karu-karu kadiba parang, kaye, cangkoi, sadeup aleh pupu lom. Hana jeulaih pu masalah. Sabab Tuwanku nonton pidio sagai. Pu kaejadian hom. Nyang jeulaih kejadian nyan na di nanggroe geutanyo, sabab Tuwanku deungo dimeututo ngon basa geutanyo.
Monthly Archives: Oktober 2018
Na neuteupu pu nyan ie saka? Ie saka nakeuh ie yang taboeh saka. Jadi dalam ie puteh tapaso saka lheuhnyan tacawo. Nyan keuhnyan yang geukheun ie saka. Nyan singeh meunyo na yang tanyeng pu nyan ie saka bek sampe hana meupu peugah.
Han ek tapike keu yum stim nyan. Barosa ka molai di ek bacut. Hana trep lheuhnyan ka phak dih lom. That na teuh. Aleh kiban peasan stim nyan. Tapike barosa karap can. Ropajih di peu ayeum geutanyo sagai. Siat sagai di ek kameutumpok.
Lam buleun nyo bak hie ujeun sabe. Karap tiep malam na ujeun. LAdom tempat sit ka banjer. Sayang that takalen. Teuman kalageenyan teukuedi Po kiban taneuk peuget. Ya tameudoa manteng beu disuroet banjer.
Dari baro seupot ujeun sampe malam. Hana dipiyoh-piyoh ujeun. Nyan jalan itam ladom ka banjer. Ka teudong ie inan. Na padum-padum pat nyang meunan. Ie ka dilei bak jalan itam. Meunyo malam ie nyan han deuh takalen, salah-salah meunyo teuga ta balap inan ju meusuruek.
Nyo beungoh nyo kamulai ujeun lom. Dari beuklam na ujeun bacut, teuman hana brat. Beungoh nyo hana brat sit. Ujeun pret pret meunan. Teuman meunyo tajak bulut teuh sit adak pih ujeun bacut.
Manurot tabaca barita bak kuran, takalen hie sang bang Wandi geutanyo kameuramah laju-laju. Maken trep takalen kon maken got, tapih maken runyoh. Pokokjih meupunyo laju-laju bang Wandi geutanyo.
Uronyo uro binggu. Uro Binggu Tuwanku libo. Lage beasa. Hana keurija sapu uronyo. Hanjeut keurija uro libo. Nyang keurija uro libo nyan kureung aja. Meunyo uro libo dikeurija pajan sit di libo.. Maka uro libo bek keurija.
Nyo Tuwanku peugah ju beu awai, tolesan Tuwanku ngon poto nyan le that nyang hana cochok. Nyan bek neukheun sapu sabab Tuwanku sibok that han meutume jak mita poto yang paih. Jadi neumaklum manteng, tapi bek neujak tire peukateun Tuwanku.
Uronyo Jumuat. Nyan yang agam-agam bek sampe na yang peutuwo dro. Bek na yang peubangai dro ngon bek na yang peuseude dro. Nyan mandum enteuk bek tuwe jak bak jumuat. Bek bak babah bela Islam, jumuat tan. Jeut keubut?